یاتانی دریگ,,,
 سیمی بھر
من ءُ واجہ اکبربارکزھی ءَ بازارءَ سیل کناں کت ءُ لوگءَ آتکیں ءُ بیگاہءَ واجہ سدیک آزات ءُ واجہ دین مھمد بلیر چہ کارءَ آتک اَنت. آدوئیں پوجءَ اَت آَنت شپءَ واجہ بارکزھیءَ مارا اجازت کُت گوں واجہ آزات ءِھمراھیءَ دگہ جاھے شُت اَنت ءُ من ھمدا واجہ بلیرءِ لوگءَ نشتاں ءُ دگہ براتے کہ نامء مولا بکش اَت ھمدا ھمے لوگءَ ھور اَت .سے ءُ چار روچءَ رند واجہ یاسیں بلوچ آتک ءُ ما ھمراھیءَ راسلھیمہ شُتیں اودا واجہ یاسیں ءَ سنگتے ھست.اَت
کہ پوجءَ کارءَ اَت آئی منی سپارش کت کہ اگاں ادا پوچ ءَ جاھے ھالی بیت یا شمئے دست بیت کنت گُڑا منی اے مردمءِ نامءَ بوچءَ نبشتہ کنائینت آ واجہ ءَ مارا باز ازت دات ءُ منی نامء کاگدءِ زرتاں گوشتی کہ پدا شمارا ھال دیاں ما پدا شارجہءَ واتر بوتیں ءُ اے دگہ روچءَ واجہ یاسیں پدا ابوزبئیءَ شت من ھپتگے ھمدا شارجہءَ نشتاں ءُ مئے زامرانءِ مزنیں مردمے راسلھیمہءَ باگاں کارءَ اَت من پدا راسلھیمہ دھکان بشام دوشنمبےءِ باگءَ شُتاں آیاں منءَ باز ازت دات ءُ ھمے روچءَ چہ ابوزبئیءَ مردمے آتک ءُ منی ھُدامرزئیں تروزآتک ھسن جانءِ کُلوئے گون اَت اَنت ابوزبئیءَ بیا کارے درکپتگ من ھمے مردءِ ھمراھیءَ ابوزبئیءَ شُتاں منی ھدامرزئیں تروزآتکءَ منءَ پیش کُت بلے منی اُمر کسان اَت آئی واجکارءَ ءُ واجکارءِ لوگ بانکءَ گوشت کہ اے سک کسان اِنت لوگی کار ءُ چلوپگ کُت نہ کنت. باگ ءُ بلدیہءِ کاراں من ءَ دلءَ نہ اَت ءُ دومی من کدی چوشیں کار نہ کتگ اَت کہ من وانگجاہءَ وانگءَ بوتگاں ءُ سے ماہءِ وانگجاہءِ موکل بوتگ اَنت من وتی گسءَ زامرانءَ شُتگاں ءُ منی پت ءُ ماتاں منءَ کارکنگءَ دل نہ بوتگ من وت دلء َ کارے کُتگ یا شھریءَ شتگاں یا کاہ ءُ دارے وت کتگ بئے نہ اِنت بلے آیاں منءَ کار نہ بستگ نا منی کستریں برات ءَ کار کتگ منی واجھیں کماشءَ پہ مِلک ءُ میراساں شریک داشتگ ءُ پسانی واستَء َ شپانکے ءُ ھر ءُ اولاکانی واستءَ کاردارے داشتگے ھمے ھاترءَ من باگ ءُ بلدیہءِ کار ءِ کنگ پہ منی زورءَ گیش بوتگاں واجہ شیرمھمد اَشرپ الئینءَ دائرہ ھاسءَ کارءَ اَت آئی منی ھالءَ گپتگ اَت کہ من آتکگاں آ منی رندءَ آتک منءَ وتی گورءَ برُت ئے اے دائرءِ ھاس ءَ مزنیں بلوچے کارءَ اَت سھباں ماھلہ اے مردم کار ءَ شُتاں لوگ ھمدا ھمے دائرہءِ باگءِ تہء اَت َ اَنت من ایوک بوتاں من ھمے لوگانی دپ ءَ سھبءَ نشتاں ءُ ھمے مردم سیل چاراِت اَنت لھتینءَ آپ مینت ءُ لھتینءَ کاہ در کُت لھتین ءَ شیول جت بلے باگ سک ڈولدار اَت واجہ شیرمھمداشرپءَ منی باز ھزمت کُت ءُ یک بیگاھے من چاراِت یک مردمے چہ دورءَ پیداکیں منی ھیالءَ منی زاناں آ نزیکءَ آیاں بوت من پجاہ آورت یارمھمد واجہ جلب اَت آ ھم منی وڑءَ نوک آتکگ اَت بے کار اَت ادا واجہ شیرمھمدءِ گندوکاں آتکگ اَت شاہ دوست واجہ ابدل کریم ھم ھمدا اَت یار مھمد آیگ ء َمنی دل وش بوت اے دگہ روچءَ منی ھُدامرزیئیں ناکو نزرمھمد دوست مھمد چہ آلئین آتک ءُ آ گرینزڈلز بینکءَ کارءَ آت ءُ آئیءَ منءُ وتی ھمراھیءَ اَلئینءَ برت گوں ءُ اے دگہ روچءَ آئیءَ وتی بینک منیجر گپ کُت آئی یک سپارشی کاگدے یونائیٹیڈ بینکءِ منیجرسرءَ نبشتہ کُت من ءُ ناکو نزرمھمد ھمراہ بوتیں ءُ یونائیٹیڈ بینکءَ شُتیں آئی ھمے کاگد منیجرءَ دات ءُ منیجر پنجابی آَت ءُ آئی منءَ جست کُت کہ تو چنچک ونتگ پیسرءَکجا کار کُتگ من آئیءَ پسو دیاں کت ءُ آئی ءَ منءَ پہ بینک چیکانی ڈنی کارانی واستءَ داشت ءُ منءَ یک ٹیبلءُ کرسی ئے کہ بینکءِ آھری کُنڈءَ ایر اَت دات اِش ءُ یک مزنیں دپترے ھمے ٹیبلءِ سرءَ اِیر اَت ءُ چہ بینکءِ کلرکاں یکے آتک منءَ منی کار ئے گوشت اَنت کہ سھبءَ تو کلیتدارءِ گورءَ چیکاں بزورءُ برو بینکاں بھر کن ءُ ھمے چیکانی کاگداں پدءَ بیار منیجر ءِ دست نشان جنت ءُ پدا تو اے چیکانی زرانی ھسابءَ اے مزنیں دپترءِ تہءَ نبشتہ بہ کن ءُ دگہ ھرچ جما بوتگیں زرے کہ کلیتدارءِ گورءَ مرچگیں روچءَ جما بوتگ ھما زرانی راہ داتگیں لمبراں اے دپترءَ نبشتہ بہ کن ءُ اے کاگداں پدا پائیلاں بہ کن ءُ اِے دگہ روچءَ اے مزنیں دپتر ءِ درستیں ھسابءَ یک گاکدے تہءَ نبشتہ بہ کن ءُ منیجرءَ بدئے اے تئی کار اِنت. من کمو پریشان بوتاں کہ اِشیءَ منءَ ھمے وڑ گوشت کہ اے کار چہ کوہ پروشگءَ گران تر اِنت بلے من پاکیں ھاوندءِ نام گپت .ھمے ٹیبلءَ سرءَ نشتان ءُ چاہ والا ءَ منءَ چاہ دات بلے گندگءَ بلوچے اَت آئیءَ منی گونءَ اردو گپ کُت بلے ھمک آدارءِ سر ءَ آتک ءُ من جست کت کہ چاہ ور ئے بلے آئی گپ ھامگ اَت اَنت دست ءِ چو جینانی وڑءَ کُت گپءَ لگ اِت رندءَ آئی ءَ مالوم بوت کہ من بلوچیاں آ سک باز وش بوت ءُ آتک گوں منءَ بلوچیءَ لگ اِت بلے دریگتیں آئی گوں من بلوچی می کتیں ءُ من مہ دیستیں گھتر اَت چیاکہ چی آئی گپاں ءُ چہ آئی رواجاں مردمءَ شرم آتک !!!!!!
 بیگاہءَ ناکو نزرمھمد آتک ءَ منءَ وتی لوگءَ برت ئے ءُ منءَ درستیں بینکانی نامءِ گوشت اَنت اےبینک الئینءَ درست ھمے یکیں دگ (روڑ)ءِ سرءَ اَت اَنت سھبءَ من بینکءَ کارءَ شُتاں بیست ءُ سی چیک کلیتدارءَ گوں کسانیں دپترےءَ دات ءُ دپترءِ ھمک تاکءَ چیکے ءُ بینکءِ نام ءُنشان اَت اَنت من ھمے دپتر گوں چیکاں زرت ءُ شُتاں یک سھت ءِ نیمءَ من اے چیک بھرکت اَنت ھرچ بینکءَ کہ من چیک رسینتگ اَت اَنت آیاں ھمے دپتر ءِ تہءَ وتی دست رند جتگ اَت اَنت,,,,,
 اَلی جُمّا زامرانی
روان اِنت,,,,,